

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

**OGRES NOVADA PAŠVALDĪBAS**

**IZGLĪTĪBAS JAUTĀJUMU KOMITEJAS SĒDES PROTOKOLS**

|  |  |
| --- | --- |
| 2024. gada 18. jūlijs | **Nr.**7 |

Ogrē, Brīvības ielā 33, 3.stāva zālē

Sēde sasaukta pulksten. 10.20

Sēdi atklāj pulksten. 10.00

Sēdi vada: Izglītības jautājumu komitejas priekšsēdētājs Raivis Ūzuls.

Sēdi protokolē: Ogres novada pašvaldības centrālās administrācijas Kancelejas lietvede Arita Zenfa.

Piedalās komitejas locekļi: GintsSīviņš, Andris Krauja, JānisKaijaks, PāvelsKotāns.

Nepiedalās komitejas locekļi: Daiga Brante – iemesls nav zināms.

Piedalās deputāti: DaceMāliņa, DzirkstīteŽindiga, ValentīnsŠpēlis, JānisSiliņš, EgilsHelmanis, JānisIklāvs, KasparsBramanis, AtvarsLakstīgala, TomsĀboltiņš, Santa Ločmele, RūdolfsKudļa.

Nepiedalās deputāti: DainisŠirovs – cits iemesls, ArtūrsMangulis – atvalinājums, IndulisTrapiņš – atvaļinājums, IlmārsZemnieks – darba nespējas lapa, DaceVeiliņa – darba nespējas lapa, Igors Miglinieks – iemesls nav zināms.

Piedalās pašvaldības darbinieki un uzaicinātie: Ogres novada pašvaldības izpilddirektors Pēteris Špakovskis, Izpilddirektora vietniece Dana Bārbale, Kancelejas vadītāja Ingūna Šubrovska, Juridiskās nodaļas juriste Valda Brūvere, Ogres novada Izglītības pārvaldes vadītājs Igors Grigorjevs, Ogres novada Izglītības pārvaldes vadītāja vietniece, Profesionālās ievirzes un interešu izglītības nodaļas vadītāja Švēde, Ogres novada Kultūras un tūrisma pārvaldes vadītāja Marika Zeimule, Ogres novada Kultūras centra vadītāja Elīna Aupe, Lēdmanes pagasta pārvaldes vadītājs Dzintars Laganovskis (attālināti tiešsaistē), Informācijas sistēmu un tehnoloģiju nodaļas datorsistēmu un datortīklu administrators Artūrs Beitiks, Informācijas sistēmu un tehnoloģiju nodaļas datorsistēmu un datortīklu administrators Mikus Liepa, ReTV pārstāvji.

*E.Helmanis izsludina sēdes pārtraukumu piecas minūtes.*

*Sēde atsākas plkst. 10.05.*

**SĒDES DARBA KĀRTĪBA:**

1. Par Ogres novada pašvaldības saistošo noteikumu “Mācību maksas noteikšanas un samaksas kārtība un atvieglojumi Ogres novada pašvaldības profesionālās ievirzes izglītības iestādēs” projekta publicēšanu sabiedrības viedokļa noskaidrošanai.

2. Par Ogres novada pašvaldības informatīvā ziņojuma “Vispārējās, profesionālās ievirzes un interešu izglītības kvalitātes rādītāji Ogres novadā” pieņemšanu zināšanai un publicēšanu sabiedriskai apspriešanai.

3. Par Ogres novada pašvaldības iekšējo noteikumu Nr.\_\_/2024 “Suntažu pamatskolas nolikums” izdošanu.

4. Par Ogres novada pašvaldības iekšējo noteikumu Nr.\_\_/2024 “Jaunogres pamatskolas nolikums” izdošanu.

5. Par Ogres novada pašvaldības iekšējo noteikumu Nr.\_\_/2024 “Ogres Kalna pamatskolas nolikums” izdošanu.

***I.Grigorjevs*** *demonstrē prezentāciju par 10. klašu uzņemšanas provizoriskiem rezultātiem Ogres novada izglītības iestādēs.*

***E.Helmanis*** *informē par savu viedokli**par Lielvārdes E.Kauliņa vidusskolas direktora amata kandidātu atlasi un esošo situāciju.*

**1.**

 **Par** **Ogres novada pašvaldības saistošo noteikumu “Mācību maksas noteikšanas un samaksas kārtība un atvieglojumi Ogres novada pašvaldības profesionālās ievirzes izglītības iestādēs” projekta publicēšanu sabiedrības viedokļa noskaidrošanai**

Lēmuma projekta ziņotājs - Ieva Švēde

Ogres novada pašvaldības dome 2022. gada 28. jūlijā pieņēma saistošos noteikumus Nr.17/2022 “Mācību maksas noteikšanas un samaksas kārtība un atvieglojumi Ogres novada pašvaldības profesionālās ievirzes izglītības iestādēs” (turpmāk – Saistošie noteikumi).

Saistošie noteikumi izdoti saskaņā ar likuma “Par pašvaldībām” 43. panta pirmās daļas 13. punktu.

Saskaņā ar oficiālo publikāciju un tiesiskās informācijas likuma 9. panta piekto daļu, ja spēku zaudē normatīvā akta izdošanas tiesiskais pamats (augstāka juridiska spēka tiesību norma, uz kuras pamata izdots cits normatīvais akts), tad spēku zaudē arī uz šā pamata izdotais normatīvais akts vai tā daļa.

Saskaņā ar Pašvaldību likuma pārejas noteikumu 6. punktu dome izvērtē uz likuma "Par pašvaldībām" normu pamata izdoto saistošo noteikumu atbilstību šim likumam un izdod jaunus saistošos noteikumus atbilstoši šajā likumā ietvertajam pilnvarojumam. Līdz jaunu saistošo noteikumu spēkā stāšanās dienai, bet ne ilgāk kā līdz 2024. gada 30. jūnijam piemērojami uz likuma "Par pašvaldībām" normu pamata izdotie saistošie noteikumi, ciktāl tie nav pretrunā ar šo likumu.

Pamatojoties uz augstākminēto, sagatavots saistošo noteikumu “Mācību maksas noteikšanas un samaksas kārtība un atvieglojumi Ogres novada pašvaldības profesionālās ievirzes izglītības iestādēs” projekts un paskaidrojuma raksts.

Saskaņā ar Pašvaldību likuma 46. panta trešo daļu saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā.

Ņemot vērā minēto un saskaņā ar Pašvaldību likuma 46. panta trešo daļu,

**balsojot: ar 5 balsīm "Par" (Andris Krauja, Gints Sīviņš, Jānis Kaijaks, Pāvels Kotāns, Raivis Ūzuls), "Pret" – nav, "Atturas" – nav, "Nepiedalās" – nav,**

Izglītības jautājumu komiteja**NOLEMJ:**

1. Nodot saistošo noteikumu Nr.\_\_/2024 “Mācību maksas noteikšanas un samaksas kārtība un atvieglojumi Ogres novada pašvaldības profesionālās ievirzes izglītības iestādēs” projektu un paskaidrojuma rakstu sabiedrības viedokļa noskaidrošanai.
2. Uzdot Ogres novada pašvaldības Komunikācijas nodaļai:
	1. publicēt saistošo noteikumu projektu un paskaidrojuma rakstu pašvaldības oficiālajā tīmekļvietnē, sabiedrības viedokļa noskaidrošanai paredzot divu nedēļu termiņu;
	2. iesniegt saņemto sabiedrības viedokli saistošo noteikumu sagatavotājam.
3. Noteikt, ka sabiedrība viedokli par saistošo noteikumu projektu var iesniegt elektroniski, sūtot to uz elektroniskā pasta adresi ogredome@ogresnovads.lv vai personīgi iesniedzot to Ogres novada klientu apkalpošanas centros.
4. Uzdot saistošo noteikumu sagatavotājam apkopot šī lēmuma 2. punkta kārtībā saņemto sabiedrības viedokli un iesniegt Ogres novada pašvaldības Juridiskajai nodaļai vienas nedēļas laikā no šī lēmuma 2.1. apakšpunktā noteiktā beigu termiņa.

***I.Grigorjevs*** *precizē sniegto informāciju par kandidātu atlases komisijas sastāvu un tās pieņemtajiem lēmumiem.*

***R.Ūzuls*** *norāda, ka visbūtiskākais kritērijs ir labākais variants attiecīgai skolai.*

**2.**

 **Par** **Ogres novada pašvaldības informatīvā ziņojuma “Vispārējās, profesionālās ievirzes un interešu izglītības kvalitātes rādītāji Ogres novadā” pieņemšanu zināšanai un publicēšanu sabiedriskai apspriešanai**

Lēmuma projekta ziņotājs - Igors Grigorjevs

Ogres novada virsmērķis izglītības jomā ir pozitīva un vērtīga mācību pieredze un sasniegumi katram.

Izglītības kvalitātes rādītāji konkretizē šo mērķi un piedāvā paņēmienus un rīkus, lai novada izglītības ekosistēmas dalībnieki varētu izvērtēt progresu ceļā uz mērķi un plānotu tālākās darbības.

Pašvaldība atbild par izglītības kvalitātes nodrošināšanu tās administratīvajā teritorijā. Izglītības likuma 17. panta trešās daļas 1.2 punkts nosaka, ka pašvaldība nodrošina pieejamu un kvalitatīvu izglītību savā teritorijā atbilstoši valsts noteiktajiem mērķiem un personas vajadzībām.

Pašvaldība izglītības kvalitātes nodrošināšanai izstrādā un īsteno vidēja termiņa rīcībpolitikas plānus. Izglītības likuma 18. panta otrās daļas 1. punkts nosaka, ka izglītības pārvaldes iestāde (Ogres novadā – Ogres novada Izglītības pārvalde) saskaņā ar Ministru kabineta apstiprinātajās izglītības attīstības pamatnostādnēs noteiktajiem mērķiem izstrādā pašvaldības izglītības ekosistēmas attīstības stratēģiju turpmākajiem četriem gadiem, sniedz atbalstu izglītības iestāžu darbības kvalitātes nodrošināšanai, īsteno pasākumus izglītības kvalitātes pilnveidei, regulāri analizē izglītības iestāžu (izņemot augstskolas un koledžas) darbības rezultātus, reizi četros gados sagatavo pārskatu par izglītības kvalitāti attiecīgajā pašvaldībā un minēto pārskatu iesniedz pašvaldībai un Izglītības kvalitātes valsts dienestam. Izglītības likuma 17. panta trešās daļas 1.1 punkts nosaka, ka pašvaldība apstiprina izglītības ekosistēmas attīstības stratēģiju. Izglītības likuma nosacījumi par izglītības ekosistēmas attīstības stratēģijas izstrādi un apstiprināšanu stājas spēkā 2024. gada 1. septembrī.

Izglītības kvalitātes rādītāju noteikšana ir viens no uzdevumiem Ogres novada izglītības kvalitātes vadības sistēmas izveidē un Izglītības likumā minēto funkciju nodrošināšanai.

Izglītības kvalitātes rādītāju noteikšana palīdz visām izglītības procesa nodrošināšanā iesaistītajām pusēm veidot vienotu izpratni un konkretizēt novada izglītības ekosistēmas mērķus.

Izglītības kvalitātes rādītāji Ogres novada izglītības ekosistēmā tiks ieviesti pakāpeniski, pirmkārt ieviešot rādītājus, par kuriem jau pieejami dati. Pēcāk tiks ieviesti rādītāji, kuru aprēķinam nepieciešamie dati vēl nav pieejami vai šo datu ieguvei nepieciešama datu ieguves rīku izstrāde.

Informatīvais ziņojums ir daļa no Ogres novada izglītības ekosistēmas attīstības stratēģijas 2024. - 2028. gadam izstrādes procesa.

Izstrādājot Informatīvo ziņojumu, cita starpā tika lemts konsultēties ar sabiedrību – Ogres novada iedzīvotājiem – un nodot Informatīvā ziņojuma projektu sabiedriskai apspriešanai un priekšlikumu iesniegšanai.

Pamatojoties uz Izglītības likuma 17. panta trešās daļas 1.2 punktu un Pašvaldību likuma 51. panta trešo daļu,

**balsojot: ar 5 balsīm "Par" (Andris Krauja, Gints Sīviņš, Jānis Kaijaks, Pāvels Kotāns, Raivis Ūzuls), "Pret" – nav, "Atturas" – nav, "Nepiedalās" – nav**,

Izglītības jautājumu komiteja **NOLEMJ:**

1. Pieņemt zināšanai Ogres novada Izglītības pārvaldes iesniegto informatīvā ziņojuma “Vispārējās, profesionālās ievirzes un interešu izglītības kvalitātes rādītāji Ogres novadā” (turpmāk – Informatīvais ziņojums) pirmo redakciju (Pielikumā).
2. Nodot Informatīvo ziņojumu sabiedriskai apspriešanai.
3. Uzdot Ogres novada pašvaldības Centrālās administrācijas Komunikācijas nodaļai:
	1. publicēt Informatīvo ziņojumu pašvaldības oficiālajā tīmekļvietnē sabiedriskai apspriešanai, paredzot priekšlikumu iesniegšanas termiņu līdz 2024. gada 30. augustam;
	2. iesniegt saņemtos novada iedzīvotāju priekšlikumus Ogres novada Izglītības pārvaldei.
4. Noteikt, ka iedzīvotāju priekšlikumus par Informatīvo ziņojumu var iesniegt elektroniski, sūtot to uz elektroniskā pasta adresi ogredome@ogresnovads.lv, vai personīgi, iesniedzot to Ogres novada klientu apkalpošanas centros.
5. Uzdot Ogres novada Izglītības pārvaldei apkopot un izvērtēt šī lēmuma 3.2. apakšpunkta kārtībā saņemtos iedzīvotāju priekšlikumus un ne vēlāk kā līdz 2024. gada 30. septembrim iesniegt Informatīvā ziņojuma gala redakciju Ogres novada pašvaldības domei.
6. Kontroli par lēmuma izpildi uzdot pašvaldības izpilddirektoram.

**3.**

 **Par** **Ogres novada pašvaldības iekšējo noteikumu Nr.\_\_/2024 “Suntažu pamatskolas nolikums” izdošanu**

Lēmuma projekta ziņotājs - Igors Grigorjevs

**balsojot: ar 5 balsīm "Par" (Andris Krauja, Gints Sīviņš, Jānis Kaijaks, Pāvels Kotāns, Raivis Ūzuls), "Pret" – nav, "Atturas" – nav, "Nepiedalās" – nav**

Izglītības jautājumu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**4.**

 **Par** **Ogres novada pašvaldības iekšējo noteikumu Nr.\_\_/2024 “Jaunogres pamatskolas nolikums” izdošanu**

Lēmuma projekta ziņotājs - Igors Grigorjevs

**balsojot: ar 5 balsīm "Par" (Andris Krauja, Gints Sīviņš, Jānis Kaijaks, Pāvels Kotāns, Raivis Ūzuls), "Pret" – nav, "Atturas" – nav, "Nepiedalās" – nav**

Izglītības jautājumu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

**5.**

 **Par** **Ogres novada pašvaldības iekšējo noteikumu Nr.\_\_/2024 “Ogres Kalna pamatskolas nolikums” izdošanu**

Lēmuma projekta ziņotājs - Igors Grigorjevs

**balsojot: ar 5 balsīm "Par" (Andris Krauja, Gints Sīviņš, Jānis Kaijaks, Pāvels Kotāns, Raivis Ūzuls), "Pret" – nav, "Atturas" – nav, "Nepiedalās" – nav**

Izglītības jautājumu komiteja **NOLEMJ:**

Atbalstīt sagatavoto lēmuma projektu un iesniegt izskatīšanai Ogres novada domē.

Sēdi slēdz pulksten 10.35

|  |  |  |  |
| --- | --- | --- | --- |
| Sēdes vadītājs, Izglītības jautājumu komitejas priekšsēdētājs

|  |  |
| --- | --- |
| Protokolēja Kancelejas lietvede |  |

 |  Raivis Ūzuls Arita Zenfa |

ŠIS DOKUMENTS IR PARAKSTĪTS AR DROŠU

ELEKTRONISKO PARAKSTU UN SATUR LAIKA ZĪMOGU